Drie in hof ná Matie se moord | Maroela Media
Cornelius en haar vriend, 'n manstudent aan die US, was Vrydagaand slagoffers van 'n kapingsvoorval in Stellenbosch. Cornelius is vermoedelik ontvoer terwyl haar vriend tydens die kaping uit die motor kon kom of uitgegooi is. Hy het vermoedelik kopbeserings opgedoen.
Sers. Noloyiso Rwexana, woordvoerder van die polisie, het vroeër aan Maroela Media gesê drie mans het die blou VW Citi Golf [waarin Cornelius en haar vriend gery het] gekaap.
Cornelius se liggaam is Saterdag omstreeks 08:30 "met beserings" naby 'n plaas op die Knorhoekpad buite Stellenbosch aangetref. Haar vriend het ernstige beserings tydens die voorval opgedoen en is na 'n nabygeleë hospitaal gehaas vir mediese behandeling.
Kapt. FC van Wyk, provinsiale polisiewoordvoerder, het Maandag aan Maroela Media bevestig drie mans, onderskeidelik 26, 28 en 32 jaar oud, is reeds in hegtenis geneem nadat die gekaapte voertuig in hul besit gevind is. Die polisie het op die voertuig beslag gelê.
Dit is nog nie duidelik of die verdagtes net vir die besit van 'n gekaapte voertuig aangekla gaan word, of ook van moord en poging tot moord nie.
Van Wyk het gesê die polisie ondersoek 'n saak van moord, poging tot moord en kaping. Die ondersoek duur voort.
Personeel van die US se afdeling studentesake was Saterdagaand met Cornelius se ouers oor die voorval in verbinding om ondersteuning te bied.
Munisipale werker steek vrou glo met bierbottel
Ons stuur ons kinders universiteit toe om 'n nuwe wêreld te ontdek maar dit wil voorkom asof al wat hulle ontdek moord en roof is. Dis belaglik dat ons soos diere behandel word waarop daar nou jag gemaak word
Waarom moor as jy gekom het om te roof? Dis omdat hul moordenaars in murg en been is. In Amerika en elders sou hul geboet het vir hul dade en 40 jr plus gesit het.
In Suid Afrika word hul maklik gevonnis vir 15 jr. Ñ Belaglike vonnis aangesien jy iemand se reg om te lewe, dit van hom geneem het.
Mag haar pa hierdie ñ crusade maak vir strenger vonnisse teen geweldsmisdaad.
Waarom nie dadelik vir moord aangekla nie wil ek weet?
Ook poging tot moord en kaping.
Het die pragtige jong dame gesterf of nie? Sy is met 'n skroewerdraaier aangeval en verwurg!
So waarom twyfel.
Ek hoop hulle gaan nou die maksimum kry siende dat die ouers regsgeleerdes is en dat hulle hulself beaarby vir baie langer vonnise vir moord en roof, ,,. Jammer ouers , ons is met julle,,ander alternatief is natuurlik n oog vir n oog — julle ken mos ook mense?
Dit kan oral gebeur, maar Stellenbosch nou ñ dwelmbos en skelmbos. Die plek was my hart se punt tot ek getrek het. Net spyt ek het dit te laat besef.